As jy dit op ‘n gietysterriffelpan wil gaarmaak moet jy die pan rookwarm maak (ons panne het die aand vir ten minste 5 minute op ‘n groot gasvlam gestaan) en geen olie op die pan smeer nie. Onthou jy moet die steak met olie verf nie die pan nie.
Béarnaise was nog altyd vir my ‘n nagmerrie om te maak, want dit skif gewoonlik. Maar met die onfeilbare stokmenger-metode sal ek dit nooit weer oor ‘n dubbelkoker probeer maak nie. Gooi die dragon-asyn saam met jou eiergele in die stokmengerhouer en terwyl jy dit oor medium spoed blits, gooi jy die gesmelte botter baie stadig by. So maklik soos dit!